**M8 – CSOPORTOK FELADATAI**

**Én-üzenetek megfogalmazása**

***1.1. Fogalmazzátok át a mondatokat én-üzenetekké***

Andris úgy érzi, barátnője elutasította a többi lány előtt. Meg szeretné ezt vele beszélni.

Ildinek tetszik Peti, de mindig flegma vele, mert zavarban van, ha találkoznak. Eldönti, hogy elmondja neki.

Zsuzsi dühös lesz, valahányszor hangosan nevetnek a fiúk, mert úgy érzi, kinevetik.

***1.2. Fogalmazzátok át a megszokott te-üzeneteket én-üzenetekké!***

Már megint kikészítesz a flegmaságoddal. Mi lenne, ha normálisan beszélnél?

Persze, te mindig mindent jobban tudsz! És ezt el is kell mondanod mindig mindenki előtt.

Befognátok végre a szátokat! Mit röhögtök állandóan?

----------------------------------------------------------------------------------------------------------------------------

***Szituációk – Az alábbi konfliktust oldjátok meg én-üzenetek felhasználásával! Majd játszátok el! Puskát lehet használni a dramatizálás alatt!***

**1. csoport**

Barátnőddel nem régóta kerültél közelebb, hogy megismerd, meghívod moziba délután 4-re. Közli, hogy sajnos nem tud jönni, mert ilyenkor „plázázik” a barátnőivel. Szomorúan közöld vele, hogy jó lett volna jobban megismerni egymást, te is lemondtad ezért a fiúkkal való focit. *Alkalmazzátok a tanult én-üzeneteket, különösen az aláhúzott mondatok esetén*.

***Szituációk – Az alábbi konfliktust oldjátok meg én-üzenetek felhasználásával! Majd játszátok el! Puskát lehet használni a dramatizálás alatt!***

**2. csoport**

Zsuzsi dühös lesz, valahányszor hangosan nevetnek a fiúk, mert úgy érzi, kinevetik. Egyik alkalommal pont észreveszi, amikor Zsolt int a fiúknak és azok elkezdenek nevetni. Zsuzsi odamegy és közli mit gondol. Zsolt bocsánatot kér és végre elmondja, hogy csak azért kérte erre a fiúkat, hogy magára felhívja a figyelmet, mert Zsuzsi tetszik neki. *Alkalmazzátok a tanult én-üzeneteket, különösen az aláhúzott mondatok esetén.*

***Szituációk – Az alábbi konfliktust oldjátok meg én-üzenetek felhasználásával! Majd játszátok el! Puskát lehet használni a dramatizálás alatt!***

**3. csoport**

Kata és Jenő megbeszéltek egy találkozót, de Kata 20 percet késett. Jenő nem várta meg, nem jelzett semmit, csak hazament. Kata busza késett, mert volt egy karambol az úton és elzárták az utat. *Alkalmazzátok a tanult én-üzeneteket, különösen az aláhúzott mondatok esetén.*

***Szituációk – Az alábbi konfliktust oldjátok meg én-üzenetek felhasználásával! Majd játszátok el! Puskát lehet használni a dramatizálás alatt!***

**4. csoport**

Andris úgy érzi, barátnője elutasította a többi lány előtt. Meg szeretné ezt vele beszélni. *Alkalmazzátok a tanult én-üzeneteket, különösen az aláhúzott mondatok esetén.*